
RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ PIEŠINIŲ PARODOS  „GĖLĖ TAU, MOKYTOJAU!“
[bookmark: __DdeLink__0_1234891086]NUOSTATAI

I SKYRIUS 
BENDROSIOS NUOSTATOS

1. Respublikinės ikimokyklinio  ir priešmokyklinio amžiaus vaikų  piešinių parodos „Gėlė tau, Mokytojau!“ nuostatai reglamentuoja parodos tikslą, uždavinius, dalyvius, darbų pateikimo ir organizavimo tvarką bei autorių apdovanojimą.
2. Parodos organizatorius – Šiaulių lopšelis–darželis „Drugelis“ Vilniaus g. 123A,  LT-76354 Šiauliai, tel. (8 41) 524 489;   el. paštas drugelis@sdrugelis.lt.  Parodos koordinatorės: meninio ugdymo mokytoja Vaiva Pocevičienė el. p. vaiva.poceviciene@sdrugelis.lt, tel. (8 41) 524 489, ikimokyklinio ugdymo auklėtoja Airida Bubelienė el. p. airida.bubeliene@sdrugelis.lt, tel. (8 41) 524 489, Šiaulių lopšelio-darželio „Drugelis“ direktoriaus pavaduotoja ugdymui Jolita Uljanovienė,             el. p. jolita.uljanoviene@sdrugelis.lt, tel. (8 41) 524 489.
3.  Parodos nuostatai skelbiami Šiaulių lopšelio-darželio „Drugelis“ tinklapyje www.sdrugelis.lt.
II SKYRIUS
PARODOS TIKSLAS IR UŽDAVINIAI

4. Tikslas – skatinant saviraišką, kūrybiškumą,  stiprinti vaikų meninės kompetencijos įgūdžius, teikti kūrybinį džiaugsmą.  
5. Uždaviniai:
5.1. kūrybiškai ir išradingai taikyti įvairias meninės raiškos  technikas, medžiagas;
5.2. sudaryti sąlygas atsiskleisti vaikų kūrybinei saviraiškai įvairiomis meninėmis priemonėmis išreiškiant savo idėjas ir sumanymus;
5.3. plėtoti bendradarbiavimą tarp šalies ikimokyklinio ugdymo įstaigų.

III SKYRIUS
DALYVIAI, DARBŲ PATEIKIMO IR ORGANIZAVIMO TVARKA

6. Piešinių parodoje dalyvauja respublikos ikimokyklinio ir priešmokyklinio amžiaus vaikai.
7.  Parodos dalyviai, pasitelkiant savarankiškai pasirinktas kūrybines raiškos priemones, piešia piešinius, atspindinčius parodos temą, bei juos pristato  (atneša, atsiunčia paštu) į Šiaulių lopšelį-darželį ,,Drugelis“, adresu: Vilniaus  g. 123A, LT-76354, Šiauliai iki 2020 m. spalio 1 d.
8. Piešiniai turi būti 20x30 (A4) formato.  Dešinėje piešinio pusėje turi būti pridėta (priklijuota) kortelė (priedas Nr.1). 
9. Parodai pateikti piešiniai gali būti neatlygintinai ir be apribojimų naudojami Parodos sklaidos tikslais:
9.1. eksponuojami parodose be papildomo autoriaus sutikimo;
9.2. skelbiami organizuojančios įstaigos elektroninėje svetainėje, socialiniuose tinkluose;
9.3. piešinio autorius pagal galiojančius teisės aktus atsako už autorinių teisių pažeidimus. 
[bookmark: _GoBack]10. Nuo 2020-10-05 iki 2020-10-20 piešiniai eksponuojami  Šiaulių miesto savivaldybės viešosios bibliotekos ,,Šaltinėlio“ filiale, adresu: Trakų  g. 20A, Šiauliai, bei Šiaulių lopšelio-darželio „Drugelis“ socialinio tinklapio Facebook paskyroje. 


IV SKYRIUS
BAIGIAMOSIOS NUOSTATOS

11. Iki 2020 m. spalio 30 d.  įstaigoms, dalyvavusioms respublikinėje  ikimokyklinio ir priešmokyklinio amžiaus vaikų piešinių parodoje „Gėlė tau, Mokytojau!“, bus išsiųstos padėkos elektroniniu paštu (prašome nurodyti teisingą elektroninį paštą). Pedagogams, parengusiems vaikus parodai, bus išsiųstos pažymos.
12. Piešiniai, atsiųsi vėliau nurodyto termino, neatitinkantys nurodytų reikalavimų bei Parodos tematikos, nebus eksponuojami.
13. Organizatoriai neatsako už siuntimo metu dingusius, pažeistus ar sugadintus darbus. 
14. Parodos dalyvių piešiniai nebus grąžinami.

Priedas Nr. 1

	AUTORIUS, AUTORIŲ GRUPĖ
	

	MOKYTOJO(Ų) VARDAS, PAVARDĖ
	

	ĮSTAIGOS PAVADINIMAS, TEL.NR.,  EL. PAŠTAS
	










